**HeiaHeia** on HeiaHeia Oy:n kehittämä yhteisöllinen hyvinvointisovellus. Sen käyttäjät voivat pitää liikunta- ja hyvinvointipäiväkirjaa, asettaa siihen henkilökohtaisia tavoitteitaan ja kannustaa kavereitaan. Päiväkirjaan voi yhdistää älykellon, sykemittarin tai aktiivisyysrannekkeen tallentamia tietoja. Palvelusta on sekä maksuton sovellus että yhteisöjen käyttöön maksullinen versio.

Sovellus henkilökohtaisen hyvinvoinnin parantamiseen
----------------------------------------------------

HeiaHeia-sovelluksen filosofiana on "casual wellbeing", jonka ydin on innostaa yhteisöllisellä ja hauskalla otteella käyttäjiä lähtötasosta riippumatta huolehtimaan hyvinvoinnistaan itselleen sopivilla tavoilla ja tavoitteilla. Sovellus on saatavilla yli 10 kielellä ja sillä on käyttäjiä kattavasti eri ikäryhmistä yli 150 maassa. HeiaHeian omien kyselytutkimusten mukaan yli 70 % käyttäjistä parantaa hyvinvointiaan esimerkiksi lisäämällä liikuntaansa. Yhteisöllinen palvelu lisää myös yhteenkuuluvuutta työ- ja muissa yhteisöissä. Palvelun vaikuttavuutta on arvioitu myös tieteellisissä tutkimuksissa. Palvelun käyttäjätilastoja on raportoitu myös mediassa - tilastoista on voitu nähdä esimerkiksi vuodenaikojen, säätilojen ja koronapandemian vaikutukset liikunta-aktiivisuuteen.

Ratkaisut työnantajille ja terveydenhuoltoon
--------------------------------------------

Yritykset ja yhteisöt käyttävät HeiaHeiaa hyvinvointiohjelmien ja erilaisten kampanjoiden järjestämiseen. Henkilöstön hyvinvoinnista huolehtiminen on megatrendi, johon liittyy useita osatekijöitä. Useille suuryrityksille työhyvinvointi on keskeinen osa vastuullisuusohjelmaa. Etä- ja hybridityön lisääntyminen ovat aiheuttaneet uusia haasteita työhyvinvoinnin ja työyhteisön yhteenkuuluvuuden ylläpitämiselle. Kasvava määrä työnantajia arvioi nimenomaan digitaaliset palvelut tulevaisuudessa erittäin tärkeiksi hyvinvoinnin edistämisessä. HeiaHeian asiakasmäärä on moninkertaistunut koronapandemian alettua .

Palvelua käyttävät myös monet kuntoilu- ja kuntoutusryhmät sekä esimerkiksi koululuokat. Vantaan kaupungissa HeiaHeia-palvelua käytetään elintapavalmennuksen digitaalisena alustana.

HeiaHeia tekee yhteistyötä useiden terveys- ja hyvinvointialan yritysten ja julkisen sektorin toimijoiden kanssa. Asiakkaat voivat liittää HeiaHeia-palveluun muun muassa näiden kumppanien tarjoamia työkyvyn edistämisen palveluita ja digitaalisia sisältöjä.

Keväällä 2020 yritys solmi kahdeksan vuoden puitesopimuksen HYTE-alustansa toimittamisesta kuntasektorin IT-hankintayhtiö Kuntien Tieran kanssa.

Palvelun historia
-----------------

HeiaHeian perustajat kehittivät sovelluksen aluksi omaan käyttöönsä pitääkseen yhteistä harjoituspäiväkirjaa asuessaan eri puolilla maailmaa. Myöhemmin palvelun ympärille alettiin kehittää liiketoimintaa.

Alkuperäinen HeiaHeia fuusioitui Hintsa Performancen kanssa 2015 ja investoi voimakkaasti esimerkiksi alustateknologian ja digitaalisten ratkaisujen kehitykseen. 

Uuden HeiaHeia Oy:n perustajat ostivat HeiaHeia-liiketoiminnan ja alustateknologian Hintsa Performancelta alkuvuonna 2020 ja ovat sen jälkeen kehittäneet teknologiaa ja liiketoimintaa vastatakseen kovaan asiakaskysyntään ja erityisesti etätyön tarpeisiin.

Yrityksen kotipaikka on Helsinki ja se on kokonaan yrittäjätiimin omistama.

Triviaa
-------

Palvelun nimi tulee mm. hiihtokisoista tutusta norjalaisesta kannustushuudosta "Heia! Heia!" (lausutaan hei-ja-hei-ja) .

Lähteet
-------

1. ↑  heiaheia.com - employee wellbeing programs made easy, fun and social *similarweb.com*. Viitattu 25.6.2022. (englanniksi)
2. 1 2  Suomalaisesta Facebook-sovelluksesta tuli kansainvälinen hitti Kauppalehti.  Arkistoitu 28.11.2010. Viitattu 25.11.2010.
3. ↑  HeiaHeia *www.heiaheia.com*. Viitattu 14.4.2022. (englanniksi)*lähde tarkemmin?*
4. ↑  Työhyvinvointi *www.heiaheia.com*. Viitattu 14.4.2022.
5. ↑  Matti Santtila, Kalle Grönqvist, Jussi Räisänen, Heikki Kyröläinen: Impact on physical fitness of exercise promotion service utilizing social media.  *Biomedical Human Kinetics*, 2014, 6. vsk, nro 1. doi:10.2478/bhk-2014-0015. Artikkelin verkkoversio.
6. ↑  HeiaHeia finds 71 percent of its overweight users improved their health *MobiHealthNews*.  15.7.2014. Viitattu 18.4.2022. (englanniksi)
7. ↑  Zumbasta shoppailuun – näin suomalaiset kuntoilevat *mtvuutiset.fi*.  10.6.2013. Viitattu 14.4.2022.
8. ↑  Bille Sirén: Coronakrisen blev en fitnessboom – men räcker en meters säkerhetsavstånd på promenaden? *www.hbl.fi*. Viitattu 14.4.2022. (ruotsiksi)
9. ↑  Anssi Miettinen HS, Esa Mäkinen HS, Kaisa Rautaheimo HS: Tammikuussa suomalaisilla on hiki haussa *Helsingin Sanomat*.  19.1.2014. Viitattu 14.4.2022.
10. ↑  Tuote *www.heiaheia.com*. Viitattu 11.4.2022.
11. ↑  Tarjosimme henkilöstöllemme HeiaHeia-sovelluksen *Hartwall*. Viitattu 14.4.2022.
12. ↑  Eero Lassila: HR-tutkimus paljastaa: korona vaikutti merkittävästi työhyvinvointiin – Etätyö on tullut jäädäkseen *Tärkeimmät talousuutiset | Kauppalehti*. Viitattu 14.4.2022.
13. ↑  Henkilöstöpäättäjät etätyöstä: "Pandemia toi muutospakon" *www.heiaheia.com*. Viitattu 14.4.2022.
14. 1 2  HeiaHeian vuosi 2020: muutokset siivittivät vahvaan kasvuvaiheeseen *www.heiaheia.com*. Viitattu 14.4.2022.
15. 1 2  HeiaHeia: Emme ole mikään norjalainen palvelu Taloussanomat.  Arkistoitu 28.9.2011. Viitattu 17.6.2011.
16. ↑  Korona-aikana voi liikkua virtuaaliseurassa – Kemi hankki HeiaHeia -sovelluksen, johon kaikki kaupunkilaiset voivat liittyä. *Lapin Kansa*. Viitattu 11.4.2022.
17. ↑  Vantaan kaupunki | Hyvinvointimentorointi *Vantaan kaupunki*.  Arkistoitu 21.5.2022. Viitattu 14.4.2022.
18. ↑  Mehiläinen ja HeiaHeia tarjoavat yhdessä asiakkailleen hyvinvointia ja yhteisöllisyyttä digitaalisilla ratkaisuilla *www.mehilainen.fi*. Viitattu 14.4.2022.
19. ↑  Palvelupaketit *www.heiaheia.com*.  Arkistoitu 14.4.2022. Viitattu 14.4.2022.
20. ↑  Digitaalinen hyvinvointiratkaisu Tiera Vire kuntien ja kuntayhtymien käyttöön *Tiera*.  3.3.2020. Viitattu 14.4.2022.
21. ↑  Työhyvinvointi siirtyy Facebook-aikaan Kauppalehti.  Arkistoitu 29.9.2011. Viitattu 17.6.2011.
22. ↑  Finnish Startup HeiaHeia Raises €1.5M To Expand Its Corporate Wellness Platform *TechCrunch*. Viitattu 14.4.2022. (englanniksi)[vanhentunut linkki]
23. ↑  Hintsa Performance raises $7.6M for employee wellbeing platform *MobiHealthNews*.  5.6.2018. Viitattu 14.4.2022. (englanniksi)

Aiheesta muualla
----------------

* HeiaHeia blog